गोउपचार केंद्र में कराया साप्ताहिक हवन-यज्ञ
सांखोलस्थित गोउपचार केन्द्र में रविवार को साप्ताहिक हवन यज्ञ का आयोजन किया गया। मुख्यअतिथि के तौर पर अखिल भारतीय अपराध निरोधक समिति के अध्यक्ष शिव कुमार गुप्ता समिति के पदाधिकारी रहे। हवन यज्ञ को विधिवत रूप से शिक्षाविद अंजू अग्रवाल ने संपन्न करवाया। इसके पश्चात समिति पदाधिकारी संदीप आर्य ने उपस्थित सभी गोभक्तों का परिचय करवाया।
इस मौके पर शिव कुमार गुप्ता ने कहा कि उन्हें खुशी है कि हरियाणा में केवल बहादुरगढ़ में ही एक ऐसा केन्द्र है जहां पर हर प्रकार के बेसहारा घायल जीव का उपचार नि:शुल्क किया जाता है। उन्होंने कहा कि हर जिले में एक ऐसा केन्द्र अवश्य खुलना चाहिए ताकि उपचार के अभाव में कोई भी बेजुबान प्राण त्यागे।
इस अवसर पर शिव कुमार गुप्ता, मुकेश बंसल, राजेश बंसल, श्याम, हेमचन्द, सत्यनारायण खाण्डेवाला, रामेश्वर, ओमस्वरूप, अमित आर्य सहित गोभक्त उपस्थित रहे।
hin_Deva hin_Deva hin_Deva bho_Deva